**Kitöltési útmutató a telekadó adatbejelentéshez**

**I. Adatbejelentés fajtája**: amennyiben a tulajdonostársak megállapodást kötnek az adókötelezettség teljesítésére, akkor a megállapodás alapján benyújtott adatbejelentést kell megjelölni.

**II. Adatbejelentő adatai**: az adatbejelentő azonosító adatait kell megadni.

**III. Az adatbejelentő tulajdonjoga, vagyoni értékű joga**: tulajdonos, résztulajdonos, illetve vagyoni értékű jog jogosítottját kell megjelölni és feltüntetni a tulajdoni illetve jogosultsági hányadot.

**IV. Az adókötelezettség keletkezésére okot adó körülmény is időpontja:** újingatlan (telekkialakítás), ingatlan szerzése, vagyoni értékű jog bejegyzése, stb.  
Az adókötelezettség keletkezésére okot adó körülmény időpontja a földhivatali nyilvántartás szerinti időpont.

**V. Az adókötelezettség változására okot adó körülmény és időpontja:** ingatlan adóalapjának változása, névváltozás, lakcímváltozás, stb. és annak időpontja.

**VI. Az adókötelezettség megszűnésére okot adó körülmény és időpontja**: telek megszűnése, elidegenítése, illetve vagyoni értékű jog bejegyzése, megszűnése, stb.  
Az adókötelezettség megszűnésére okot adó körülmény időpontja a földhivatali nyilvántartás szerinti időpont.

**VII. A telek címe:** az ingatlan címét, helyrajzi számát kell feltüntetni.

**VIII. A telek általános jellemzői:** területem2-ben, mivel ez az alapja a telekadó fizetési kötelezettségnek.

**IX. A telek forgalmi értékét befolyásoló főbb jellemzői, paraméterei:** nem kell kitölteni.

**X. A Htv. által biztosított törvényi adómentességek:** az épület, épületrész hasznos alapterületével egyező nagyságú telekrész,  
a mezőgazdasági művelés alatt álló belterületi telek, az építési tilalom alatt álló telek adóköteles területének 50%-a, az adóalany termék-előállító üzeméhez tartozó, jogszabályban vagy hatósági előírásban megállapított védő-biztonsági terület (övezet), feltéve, ha az adóalany adóévet megelőző adóévi, évesített nettó árbevétele legalább 50%-ban saját előállítású termék értékesítéséből származik.

**X. Az önkormányzati rendeletben rögzített adómentesség, adókedvezmény igénybevétele:** helyi adómentesség illeti meg az adóalanyt azon adótárgyak után, melyeket az önkormányzati rendelet mentesít a telekadó hatálya alól.

**XI. A II. pontban nevezett adatbejelentő mellett az ingatlan-nyilvántartásba bejegyzett tulajdonostársak,** **vagyoni értékű jog jogosítottak:** több tulajdonos, illetve vagyoni értékű jog jogosítottja esetén valamennyi tulajdonos, illetve vagyoni értékű jog jogosítottja adatait és tulajdoni hányadait kérjük feltüntetni.

**XIII. Aláírás:** az adatbejelentő vagy képviselője aláírása. Az adatbejelentés aláírás nélkül érvénytelen.

**Megállapodás nyomtatvány:** akkor kell kitölteni, ha az I. pontban a megállapodás alapján benyújtott adatbejelentés van megjelölve. Valamennyi tulajdonos által írásban megkötött és az adóhatósághoz benyújtott megállapodásban a tulajdonosok az adó alanyisággal kapcsolatos jogokkal és kötelezettségekkel egy tulajdonost is felruházhatnak.

**I. Az adótárgy adatai:** az adatbejelentési nyomtatvány VII. pontjában feltüntetett ingatlan adatait kell megadni.

**II. Az adatbejelentő adatai**: az adatbejelentési nyomtatvány II. pontjában feltüntetett adatbejelentő benyújtója adatait kell megadni.

**III. Megállapodás**: a megállapodást kötő tulajdonostársak illetve vagyoni értékű jog jogosítottjai adatait kell feltüntetni és aláírásukkal igazolni a megállapodás létrejöttét.

**IV. Aláírás**: az adatbejelentő vagy képviselője aláírása. A megállapodás aláírás nélkül érvénytelen.